Държавен вестник, бр. 3, 2023 г., стр. 11

БРОЙ  3	
Д Ъ Р Ж А В Е Н  В Е С Т Н И К 	
СТР.  11  
в сила от 14.08.2015 г. Преди издаването є 
уредените с нея правоотношения са били 
регламентирани в Наредба № 8121з-792 от 
2014 г. за определяне на условията и реда 
за осигуряване на безплатна храна за дър-
жавните служители на Министерството на 
вътрешните работи, извършващи дейности, 
свързани със специфичен характер на труда, 
и на ободряващи напитки за служителите на 
МВР, полагащи труд през нощта от 22,00 до 
06,00 ч. (ДВ, бр. 90 от 2014 г.). След издаване 
на процесната Наредба тя е била изменяна 
и допълвана общо три пъти (изм., бр. 21 от 
9.03.2018 г., в сила от 9.03.2018 г., бр. 77 от 
1.10.2019 г., в сила от 1.10.2019 г.; изм. и доп., 
бр. 69 от 4.08.2020 г., в сила от 4.08.2020 г.), като 
с последното изм. и доп., бр. 69 от 4.08.2020 г., 
в сила от 4.08.2020 г., е изменено заглавието 
на Наредбата съобразно предвидения нов ред 
за реализиране на полагащата се безплатна 
храна на служителите на МВР за извършва-
не на дейности, свързани със специфичния 
характер на труда, както и на ободряващите 
напитки на служителите, полагащи труд през 
нощта от 22,00 до 06,00 ч., а именно чрез 
осигуряване на левовата им равностойност.
Доколкото основният текст на Наредба-
та, отменящ предходно действалата такава 
от 2014 г., е обнародван в ДВ и е действаща 
подзаконова нормативна уредба, считано от 
14.08.2015 г., и доколкото с последващите 
редакции на Наредбата се изменят само от-
делни нейни разпоредби, настоящият съдебен 
контрол относно валидността и законосъобраз-
ността на оспорения в цялост нормативен акт 
следва да започне с проверка за спазване на 
императивните принципи и правила, регла-
ментиращи законосъобразното провеждане на 
процедурата по издаване на първоначалния 
текст на Наредбата от министъра на вътреш-
ните работи, обн., ДВ, бр. 62 от 14.08.2015 г., 
в сила от 14.08.2015 г.
От представената по делото администра-
тивна преписка е видно, че процедурата по 
приемане на новата Наредба е започнала с 
Докладна записка от 10.06.2015 г., с която 
директорът на Дирекция „Правно-норматив-
на дейност“ (ДПНД) при МВР е представил 
на вниманието на заместник-министъра на 
вътрешните работи проект на нова наредба 
ведно с мотиви към него. В докладната за-
писка е посочено, че с оглед изпълнението 
на чл. 26 от ЗНА в приложимата редакция 
(ДВ, бр. 46 от 2007 г.) в случай на одобрение 
проектът заедно с мотивите следва да бъдат 
публикувани на интернет страницата на МВР, 
като на заинтересованите лица се предостави 
най-малко 14-дневен срок за предложения 
и становища. По делото не е представена 
разпечатка от интернет страницата на МВР, 
която пряко и непосредствено да свидетелства 
за публикуването на проекта на нормативен 
акт ведно с мотивите към него. Същевре-
менно това обстоятелство се установява от 
съвкупния анализ на всички други относими 
и налични по делото доказателства, а също 
така и от обясненията и възраженията на 
самия жалбоподател. Последният не отрича 
първоначалният текст на Наредбата да е бил 
публично оповестен на интернет страницата 
на съответната институция заедно с мотиви-
те. Оплакванията му са съсредоточени върху 
съдържанието на приложените към проекта 
мотиви, за които твърди, че са непълни, 
както и сочи, че Наредбата преди обнарод-
ването си в ДВ, бр. 62 от 14.08.2015 г., не е 
била публикувана като проект и мотиви за 
обществено обсъждане в раздел „Правосъдие 
и вътрешен ред“ на Портала за обществени 
консултации. Липсата на разпечатка от ин-
тернет страницата на МВР за публикувания 
проект на Наредба заедно с мотивите към нея 
през 2015 г. е обоснована със съображения, 
изложени в молба от 14.04.2022 г., депозирана 
от процесуалния представител на ответния 
административен орган, и в приложено към 
нея писмо рег. № 5290р-5976/12.04.2022 г. от 
Дирекция „Комуникационни и информаци-
онни системи – МВР“. В посочените доку-
менти са описани причините от техническо 
естество, довели до невъзможност да се 
представят доказателства за публикуване на 
проекти на подзаконови нормативни актове 
пред 26.05.2017 г. От друга страна, в админис­
тративната преписка се съдържа документ, 
удостоверяващ предприемане на действия от 
страна на директора на ДПНД за уведомяване 
на заинтересованите страни за извършено-
то публикуване на интернет страницата на 
МВР на проекта на Наредбата за определяне 
на условията и реда за предоставяне на без-
платна храна за служителите на Министер-
ството на вътрешните работи, извършващи 
дейности, свързани със специфичния харак-
тер на труда, и на ободряващи напитки за 
служителите, полагащи труд през нощта от 
22,00 до 06,00 ч. Налични по преписката са 
и постъпилите във връзка с публикувания 
проект на Наредбата становища от заинтере-
совани страни със съответно изложени в тях 
констатации, предложения и възражения по 
проекта. След приключване на обсъждането 
на постъпилите становища е изготвена Док­
ладна записка № 8121р-28090/14.07.2015 г., с 
която директорът на ДПНД, директорът на 
Дирекция „Управление на собствеността и 
социални дейности“ (ДУССД) и директорът 
на Дирекция „Планиране и управление на 
бюджета“ (ДПУБ) при МВР са представили 
обобщен доклад за извършения анализ на 
получените бележки, възражения и предло-
жения по проекта за Наредба, коментирани 
в приложената справка-таблица с доводи за 
тяхното приемане или неприемане, като са